அதன் மறுநாளே, அ.தி.மு.க-வின் அதிகாரப்பூர்வ நாளிதழான, ”நமது புரட்சித்தலைவி அம்மா” நாளிதழில், மோடிக்கு எதிரான விமர்சனத்தை தாங்கிய கவிதை ஒன்று வெளியானது பரபரப்பை ஏற்படுத்தியது. `நெருப்பாகும்…. வெறுப்பு’ என்ற தலைப்பில் அந்தக் கவிதை எழுதப்பட்டு இருந்தது. இந்தக் கவிதையில், “நெடுவாசல் பிரச்னை, நீட் விவகாரம், வர்தா புயலுக்கு நிதி ஒதுக்காதது, தமிழக மீனவர்கள் பிரச்னை, பி.ஜே.பி. நாடாளுமன்ற உறுப்பினர் சுப்பிரமணியன் சுவாமியின் கருத்து, ஹெச்.ராஜா, தமிழிசையின் பேச்சுக்குக் கண்டனம்…” என ஒட்டுமொத்த பி.ஜே.பி-க்கு எதிராகக் கடுமையான கருத்துகள் பதிவாகி இருந்தன. ‘எது கேட்டு நின்றாலும் இழுத்தடிப்பு… ஹெச்.ராஜா, தமிழிசை ஏச்சுகளால் எங்கு பார்த்தாலும் ஏகக்கொதிப்பு…’ போன்ற வரிகளும், `மத்திய அரசு மனப்போக்கை மாற்றுவதே சிறப்பு… இல்லையேல் அது ஒற்றுமை ஒருமைப்பாட்டில் உருவாக்கிவிடுமே வெடிப்பு… இனியாவது புரியட்டும் தாமரைக் கட்சிக்குத் தமிழினத்தின் தன்மானம் குன்றாத வியப்பு…’ என்று அந்தக் கவிதை வரிகள் முடிந்திருந்தன. அந்தக் கவிதையை அந்த பத்திரிக்கையின் ஆசிரியர் சித்திர குப்தன் எழுதி இருந்தார்.